
V I L J A N D I  L I N N
LINNAVOLIKOGU


EELARVE-, ARENGU- JA MAJANDUSKOMISJONI
KOOSOLEKU PROTOKOLL

Viljandi 								21. oktoober 2026   nr 1-18/26/10

Algus kell 16.00, lõpp kell 20.35

Koosolekut juhatas: Indrek Aasna
Protokollis: Sirli-Mai Nurka
Võtsid osa liikmed: Indrek Aasna, Liis Aedmaa, Rain Hüva, Rein Kessler, Kaido Kivisild, Taavi Kobin, Johan-Kristjan Konovalov, Ditmar Martinson
Puudusid: Harri Juhani Aaltonen, Koidu Ilisson, Gunnar Veermäe
Võtsid osa asendusliikmed: Kristina Libe (Teams) (K. Ilisson asendusliige), Indrek Nuut (H. J. Aaltonen asendusliige), Mattias Nõgols (G. Veermäe asendusliige)
Võtsid osa teenistujad: linnaarengu peaspetsialist Reet Alev, rahandusameti juhataja Ülle Allik, linnapea Jaak Pihlak, linnasekretär Ene Rink, abilinnapea Anett Suits, abilinnapea Silvia Takkel, taristuehituse projektijuht Heikki Teearu
Koosolekul viibisid: eelarve-, arengu- ja majanduskomisjoni asendusliige Kaido Kansi (Teams), eelarve-, arengu- ja majanduskomisjoni asendusliige Kert Kärner (Teams), energia- ja kliimakava koostaja Kristel Lopsik (Teams), eelarve-, arengu- ja majanduskomisjoni asendusliige Madis Timpson (Teams)

Koosolek toimus füüsiliselt raekojas ja elektrooniliselt Microsoft Teamsi vahendusel.

Läbirääkimised päevakorra asjus.

A. Suits tegi ettepaneku tõsta päevakorrapunkt „Viljandi Linnavolikogu 24.04.2025 määruse nr 66 „Sotsiaalhoolekandelise abi andmise kord“ muutmine ja täiendamine, II lugemine (2026/91-1)“ päevakorras ettepoole. Komisjon nõustus ettepanekuga ja otsustas käsitleda nimetatud päevakorrapunkti neljandana.

Komisjon kinnitas päevakorra.

PÄEVAKORD:
1. Ülevaade parkla arengutest
2. Ülevaade personalistrateegiast
3. Viljandi linna energia- ja kliimakava (2026/93)
4. Viljandi Linnavolikogu 24.04.2025 määrus nr 66 „Sotsiaalhoolekandelise abi andmise kord“ 	muutmine ja täiendamine, II lugemine (2026/91-1)
5. Viljandi linna arengustrateegia 2040+ ja Viljandi linna arengukava aastateks 2026–2031,
II lugemine (2026/87-1)
6. Viljandi linna eelarvestrateegia aastateks 2026–2031, II lugemine (2026/88-1)
7. Nõuete lootusetuks tunnistamine (2026/97)
8. Nõuete lootusetuks tunnistamine (2026/98)
9. Viljandi valla üldplaneeringu 2040+ lähteseisukohtade ja KSH programmile ettepanekute esitamine 	(2026/99)
10. Viljandi linna põhimäärus, III lugemine (2026/76-2)
11. Viljandi Linnavolikogu töökord, III lugemine (2026/77-2)
12. Viljandi linna valimiskomisjoni moodustamine (2026/95)


PÄEVAKORRAPUNKT NR 1
Ülevaade parkla arengutest
KUULATI:
S. Takkeli ja H. Teearu ettekandeid hankega seotud küsimustest ja hankedokumentides tehtud muudatustest. Hanke kohta oli esitatud hulk küsimusi, millest suur osa puudutas pakkujate kvalifitseerimistingimusi, sealhulgas asfalteerimis- ja torustikutööde referentsnõudeid. Lisaks käsitleti tehnilisi küsimusi ning tähelepanu juhiti vastuoludele hankedokumentides. Küsimuste ja dokumentides tehtud muudatuste tõttu lükati edasi pakkumuste esitamise tähtaega. Enamikule küsimustest oli vastatud, kuid osa küsimusi oli veel menetlemisel.

K. Libe saabus koosolekule kell 16.07.
K. Kivisild saabus koosolekule kell 16.10.

J.-K. Konovalov tegi ettepaneku käsitleda komisjonis jäätmejaama arendamisega seotud küsimusi ning anda järgmisel koosolekul ülevaade arenduse hetkeseisust ja edenemisest. Komisjon toetas ettepanekut.

OTSUSTATI:
1. Võtta informatsioon teadmiseks.
2. Võtta jäätmejaama arenduse hetkeseisu ja edenemise ülevaade järgmise komisjoni koosoleku päevakorda.


PÄEVAKORRAPUNKT NR 2
Ülevaade personalistrateegiast
KUULATI:
J. Pihlaku ettekannet personalijuhtimise prioriteetidest ja linnavalitsuse organisatsioonikultuuri arendamisest. Rõhutati, et seoses ulatusliku personali uuenemisega on oluline toetada uusi töötajaid, tugevdada organisatsiooni stabiilsust ning arendada koostööd ja juhtimiskvaliteeti. Samuti anti ülevaade töötajate ühiste väärtuste kujundamisest ja personalijuhtimise peamistest tegevussuundadest 2026. aasta lõpus ja 2027. aastal.


Tähelepanek:
Komisjoni esimees ja mitmed komisjoniliikmed soovitasid linnapeal loobuda plaanist jätta töötajate rahuloluküsitlus käesoleval aastal läbi viimata. Rõhutati, et küsitluse kaudu saadav teave on oluline järjepidevalt ning võimaldab jälgida ja analüüsida töötajate rahulolu suundumusi pikema perioodi vältel.

J.-K. Konovalov lahkus koosolekult kell 16.59.

OTSUSTATI:
Võtta informatsioon teadmiseks.


PÄEVAKORRAPUNKT NR 3
Viljandi linna energia- ja kliimakava (2026/93)
KUULATI:
R. Alevi ettekannet Viljandi linna energia- ja kliimakava koostamise eesmärkidest, sisust ja rahastamisest. Kava on aluseks Euroopa Liidu toetuste taotlemisel ning selle koostamist on toetanud Keskkonnainvesteeringute Keskus Euroopa Liidu Ühtekuuluvusfondi vahenditest.

Viljandi linna energia- ja kliimakava koostaja K. Lopsiku ettekannet Viljandi linna kliimamuutustega kohanemise tegevuskava koostamise protsessist, peamistest kliimariskidest ning nende leevendamiseks kavandatud meetmetest. Kava koostamisel kaasati kohalikke elanikke ja linnavalitsuse töötajaid ning arvestati nende ettepanekutega. Kliimamudelite analüüsi põhjal toodi peamiste väljakutsetena esile kuumalainetega seotud terviseriskid, mis mõjutavad eriti eakaid ja krooniliste haigustega inimesi, ning sademete intensiivistumine.

J.-K. Konovalov saabus koosolekule kell 17.20.

Koosoleku juhataja tegi ettepaneku eelnõu toetada.
Hääletati:
11 poolt, vastu ja erapooletuid ei olnud

OTSUSTATI:
Toetada eelnõu „Viljandi linna energia- ja kliimakava (2026/93)“.


PÄEVAKORRAPUNKT NR 4
Viljandi Linnavolikogu 24.04.2025 määrus nr 66 „Sotsiaalhoolekandelise abi andmise kord“ muutmine ja täiendamine, II lugemine (2026/91-1)
KUULATI:
A. Suitsu ettekannet Viljandi linna sünnitoetuse suurendamise ja maksmise korra muutmise kohta alates 2027. aastast. Eelnõu kohaselt tõstetakse sünnitoetus 700 eurolt 1500 euroni ning makstakse välja kolmes osas lapse sünni, pooleteiseaastaseks saamise ja kolmeaastaseks saamise järel. Muudatuse eesmärk on toetada perede toimetulekut lapse kasvatamisega kaasnevate kulude katmisel. Edaspidi piisab toetuse taotlemiseks ühest avaldusest ning linn kontrollib enne iga väljamakset toetuse saamise tingimustele vastavust.


Tähelepanek:
D. Martinson tõi välja, et muuta tuleb eelnõu paragrahvide sõnastust, et oleks üheselt arusaadav, et lapsevanem peab olema katkematult Viljandi linna elanik, mitte üksnes toetuse väljamaksmise hetkel. Eelnõu sõnastus peab olema kooskõlas seletuskirjas toodud tingimustega.

Koosoleku juhataja tegi ettepaneku eelnõu toetada.
Hääletati:
10 poolt, vastu ja erapooletuid ei olnud, 1 jättis hääletamata

OTSUSTATI:
Toetada eelnõu „Viljandi Linnavolikogu 24.04.2025 määrus nr 66 „Sotsiaalhoolekandelise abi andmise kord“ muutmine ja täiendamine (2026/91-1)“.


PÄEVAKORRAPUNKT NR 5
Viljandi linna arengustrateegia 2040+ ja Viljandi linna arengukava aastateks 2026–2031, II lugemine (2026/87-1)
KUULATI:
J. Pihlaku ettekannet arengukava ja eelarve teise lugemise käigus tehtud täiendustest ja muudatustest. Ta tõi esile linna peamised väljakutsed seoses rahvastiku vähenemise ja vananemisega ning muudatusettepanekute menetlemise.

R. Alevi ettekannet arengukava ja eelarvestrateegia muudatusettepanekutest. Ta andis ülevaate laekunud ettepanekutest, millest ühte arvestati osaliselt. Samuti selgitas dokumentidesse tehtud täiendusi ja investeeringute ajakava muudatusi.

Koosoleku juhataja pani eelnõu hääletusele.
Hääletati:
11 poolt, vastu ja erapooletuid ei olnud

OTSUSTATI:
Toetada eelnõu „Viljandi linna arengustrateegia 2040+ ja Viljandi linna arengukava aastateks 2026–2031 (2026/87-1)“.


PÄEVAKORRAPUNKT NR 6
Viljandi linna eelarvestrateegia aastateks 2026–2031, II lugemine (2026/88-1)
KUULATI:
J. Pihlaku ettekannet linna eelarvestrateegiast ja finantsolukorrast. Ta tõi esile tulude ja kulude kasvu ebavõrdsuse ning vajaduse kavandada investeeringuid vastavalt linna rahalistele võimalustele. Olulisemate investeeringutena nimetati jäätmejaama rekonstrueerimist, vana spordihoone remonti, linnaraamatukogu energiatõhususe parandamist, tänavate uuendamist ning uue lasteaia ehitamist Krõlli lasteaia asukohale. Samuti käsitleti järveäärse piirkonna arendamist linna tulubaasi suurendamise eesmärgil.


Komisjoni esimees tegi ettepaneku moodustada erakondade ülene ühine töögrupp, et vaadata terviklikult üle linna ruumivajadused, olemasolevate hoonete kasutusvõimalused ja kavandatavad investeeringud, sealhulgas järveäärse ala arendamine ning hinnata nende kulusid ja mõju linna rahalistele võimalustele.

Komisjon tegi pausi kell 18.18 – 18.34.

Komisjoni esimees tegi ettepaneku käsitleda järgmisel komisjoni koosolekul Viljandi turismi tervikliku juhtimise ja arendamise teemat. Komisjoni liikmed nõustusid ettepanekuga.

Muudatusettepanek 1:
J.-K. Konovalov – Lisada meede 16 „Kaasaegse taristu väljaarendamine“ alla 2030. aastaks 1 000 000 eurot ja 2031. aastaks 1 000 000 eurot Männimäe teekoridori sõidutee projekteerimiseks ja ehitamiseks. Katteallikana vähendada mõlemal aastal Riia maantee rekonstrueerimise summat 1 000 000 euro võrra vastavalt 2 400 000 euroni ja 2 000 000 euroni.

Muudatusettepanek 2:
J.-K. Konovalov – Lisada meede 23 „Kaasaegse, turvalise ning õppija arengut toetava füüsilise õpikeskkonna arendamine“ alla 2029. aastaks Viljandi Krõllipesa lasteaia Krõlli õppehoone uue hoone ehitamiseks täiendavalt 1 000 000 eurot. Täiendava finantseerimise eesmärk on rajada lasteaed Musta tee 22a kinnistule. Katteallikana vähendada Posti tänava rekonstrueerimise kulu 500 000 euro võrra ning põhitegevuse kuludes personali ja majanduskulusid proportsionaalselt kokku 500 000 euro võrra.

Muudatusettepanek 3:
I. Aasna – Muuta punkti 3.3.9. sõnastust, asendades „Viljandi järve äärse kunstmuruväljaku arendamine“ sõnastusega „Viljandi järveäärse ala arendamine“.

R. Kessler palus enne hääletamist teha viieminutiline paus. Komisjon tegi pausi kell 19.11–19.16.

Koosoleku juhataja pani esimese muudatusettepaneku hääletusele.
Hääletati:
11 poolt, vastu ja erapooletuid ei olnud
Otsustati:
Muudatusettepanek leidis toetust.

Koosoleku juhataja pani teise muudatusettepaneku hääletusele.
Hääletati:
5 poolt, 6 vastu
Otsustati:
Muudatusettepanek ei leidnud toetust.

Koosoleku juhataja pani kolmanda muudatusettepaneku hääletusele.
Hääletati:
11 poolt, vastu ja erapooletuid ei olnud
Otsustati:
Muudatusettepanek leidis toetust.

Koosoleku juhataja tegi ettepaneku eelnõu toetada koos toetust leidnud muudatusettepanekutega.
Hääletati:
11 poolt, vastu ja erapooletuid ei olnud

OTSUSTATI:
1. Linnaarengu peaspetsialist saadab komisjoni liikmetele Kagu 9 hoone kasutamise ja uue lasteaiahoone ehitamise maksumuse võrdluse koos kulude arvestusega, sealhulgas ehituse, tehnovõrkude ja kommunikatsioonidega seotud kulud.
2. Käsitleda järgmisel komisjoni koosolekul Viljandi turismi tervikliku juhtimise ja arendamise teemat.
3. Toetada eelnõu „Viljandi linna eelarvestrateegia aastateks 2026-2031 (2026/88-1)“ koos toetust leidnud muudatusettepanekutega.

K. Libe lahkus koosolekult kell 19.20.

Kaks järgmist päevakorrapunkti kuulutati kinniseks, kuna need sisaldavad isikuandmeid, mille avalikustamine võib oluliselt kahjustada andmesubjektide eraelu puutumatust.


PÄEVAKORRAPUNKT NR 7
Nõuete lootusetuks tunnistamine (2026/97)
KUULATI:
J. Pihlaku ettekannet aegunud nõuete kohta, mida ei ole õnnestunud sisse nõuda. Kuna nõuete summad on märkimisväärsed, vastavalt ligikaudu 17 000 eurot, leidis linnavalitsus, et nende küsimus tuleb esitada volikogule otsustamiseks.

Koosoleku juhataja tegi ettepaneku eelnõu toetada.
Hääletati:
10 poolt, vastu ja erapooletuid ei olnud

OTSUSTATI:
Toetada eelnõu „Nõuete lootusetuks tunnistamine (2026/97)“.


PÄEVAKORRAPUNKT NR 8
Nõuete lootusetuks tunnistamine (2026/98)
KUULATI:
J. Pihlaku ettekannet aegunud nõuete kohta, mida ei ole õnnestunud sisse nõuda. Kuna nõuete summad on märkimisväärsed, vastavalt ligikaudu 12 000 eurot, leidis linnavalitsus, et nende küsimus tuleb esitada volikogule otsustamiseks.

Koosoleku juhataja tegi ettepaneku eelnõu toetada.
Hääletati:
10 poolt, vastu ja erapooletuid ei olnud

OTSUSTATI:
Toetada eelnõu „Nõuete lootusetuks tunnistamine (2026/98)“.

PÄEVAKORRAPUNKT NR 9
Viljandi valla üldplaneeringu 2040+ lähteseisukohtade ja KSH programmile ettepanekute esitamine (2026/99)
KUULATI:
J. Pihlaku ettekannet Viljandi linna ja Viljandi valla vahelisest maade vahetamise küsimusest ning edasistest koostöövajadustest. Ta tutvustas linnale huvipakkuvaid vallale kuuluvaid maa-alasid, mille osas soovitakse vallaga läbirääkimisi jätkata. Samuti käsitleti ühistranspordi, jäätmekäitluse ning kaugkütte ja veevarustusega seotud küsimusi, mis vajavad linna ja valla koostöös lahendamist.

J.-K. Konovalov lahkus koosolekult kell 19.37.

R. Kessler lahkus koosolekult kell 19.43.

Koosoleku juhataja tegi ettepaneku eelnõu toetada.
Hääletati:
7 poolt, 1 erapooletu

OTSUSTATI:
Toetada eelnõu „Viljandi valla üldplaneeringu 2040+ lähteseisukohtade ja KSH programmile ettepanekute esitamine (2026/99)“.


PÄEVAKORRAPUNKT NR 10
Viljandi linna põhimäärus, III lugemine (2026/76-2)
KUULATI:
E. Rinki ettekannet Viljandi linna põhimääruse muutmise eelnõu kohta. Ettekandes tutvustati eelnõus tehtud muudatusi, sealhulgas sisekontrolli korraldust ja sisekontrolöri ametikohaga seotud küsimusi. 

Arutelus tehti ettepanekuid täpsustada sisekontrolöri ülesandeid, alluvust ja koostööd volikogu revisjonikomisjoniga ning sätestada tema õigus ja kohustus teavitada väärkäitumisest, vajaduse korral ka linnapeast mööda pöördudes. Samuti tehti ettepanek täiendada põhimäärust nii, et linna üldpõhimõtted ja väärtused kehtiksid kogu linnakontsernile. Lisaks arutati põhimääruse § 11 ja § 13 sõnastust komisjonide koosolekute juhatamise kohta ning tehti ettepanek sätestada, et komisjoni esimehe ja aseesimehe puudumisel valivad kohal olevad komisjoni liikmed endi hulgast koosoleku juhataja.

Koosoleku juhataja tegi ettepaneku eelnõu toetada.
Hääletati:
8 poolt, vastu ja erapooletuid ei olnud

OTSUSTATI:
1. Linnasekretär viib muudatused eelnõusse sisse ja saadab täiendatud eelnõu komisjoni liikmetele.
2. Toetada eelnõu „Viljandi linna põhimäärus (2026/76-2)“.


PÄEVAKORRAPUNKT NR 11
Viljandi Linnavolikogu töökord, III lugemine (2026/77-2)
KUULATI:
E. Rinki ettekannet Viljandi Linnavolikogu töökorra muutmise eelnõu kohta. Arutati volikogu istungil eelnõude ettekandmise ja kaasettekannete korda, küsimuste esitamise võimalusi ning juhtivkomisjoni rolli eelnõude edasisel menetlemisel. Samuti käsitleti sõnavõttude korda ja eelnõude ning muude materjalide varasemat edastamist komisjoni liikmetele.

Tähelepanek:
Komisjon tegi ettepaneku edastada mahukad eelnõud ja materjalid komisjoni liikmetele võimaluse korral varem.

Muudatusettepanek:
Täiendada töökorra § 46 lõiget 7¹ sättega, mille kohaselt on eelnõu menetlusest väljaarvamiseks vajalik volikogu kahekolmandikuline häälteenamus.

Koosoleku juhataja tegi ettepaneku eelnõu toetada.
Hääletati:
8 poolt, vastu ja erapooletuid ei olnud

OTSUSTATI:
1. Toetada eelnõu „Viljandi Linnavolikogu töökord (2026/77-2)“.
2. Linnasekretäril täpsustada arutelu käigus tõstatatud küsimusi ja muudatuste sõnastust, sealhulgas selgitada § 46 lõike 7¹ täiendamise võimalust eelnõu menetlusest väljaarvamiseks vajaliku kahekolmandikulise häälteenamuse nõudega.


PÄEVAKORRAPUNKT NR 12
Viljandi linna valimiskomisjoni moodustamine (2026/95)
KUULATI:
E. Rinki ettekannet Viljandi linna valimiskomisjoni moodustamise eelnõu kohta. Selgitati valimiskomisjoni töö korraldust ja komisjoni ülesannete täitmiseks vajalike isikute kaasamist.

Koosoleku juhataja tegi ettepaneku eelnõu toetada.
Hääletati:
8 poolt, vastu ja erapooletuid ei olnud

OTSUSTATI:
Toetada eelnõu „Viljandi linna valimiskomisjoni moodustamine (2026/95)“.


(allkirjastatud digitaalselt)					(allkirjastatud digitaalselt)
Indrek Aasna							Sirli-Mai Nurka
koosoleku juhataja						protokollija

